‏25 ספטמבר 2017

‏ה' תשרי תשע"ח

MY07.0751

**הודעה לעיתונות**

 **יופסקו ניתוקי החשמל לאוכלוסיות נרחבות ויוארך משמעותית משך הזמן לתשלום בטרם ניתוק**

**יאסרו ניתוקי חשמל למעל מיליון איש - ובהם צרכנים בעלי מכשירי חשמל מצילי חיים בבתיהם**

**רשות החשמל צופה ירידה משמעותית בכמות ניתוקי אספקת החשמל בקרב הצרכנים הביתיים**

מליאת רשות החשמל, בראשות ד"ר אסף אילת, אישרה מדיניות ניתוקים חדשה שבסיסה שינוי משמעותי של הליכי הגביה לצרכנים החייבים בתשלומים בגין חשמל שצרכו, טרם ניתוקם.

מדיניות הגביה החדשה אותה מפרסמת רשות החשמל מגבילה מאוד את היכולת לנתק צרכנים, ובפרט ניצולי שואה וחולים המשתמשים בביתם במכשירים מאריכי חיים, מאספקת החשמל.

**שר האנרגיה, ד"ר יובל שטייניץ**: "משרד האנרגיה בראשותי מוביל מהפכה במתן מענה איכותי - ייחודי לאוכלוסיות מוחלשות המתקשות בתשלומי החשמל ונופלות בין הכיסאות בשל קריטריונים נוקשים".

**ח"כ איתן כבל יו"ר ועדת הכלכלה בכנסת**:"אני מברך את רשות החשמל על היענותה לפניותיי לקביעת מדיניות ניתוקים חדשה וצודקת יותר. יחד עם זאת, לתפיסתי זו אמנם בשורה גדולה, אך היא איננה סוף פסוק למאבק שבכוונתי להמשיך ולהוביל עד לקביעת מדיניות ניתוקים כפי שקבענו בנושא איסור ניתוקי מים (מדיניות שהוכיחה את עצמה כצודקת לאין שיעור)"

**ד"ר אסף אילת**: "לרשות החשמל ישנה מחויבות לאפשר לצרכני החשמל לצרוך מוצר חשוב ובסיסי זה ולהקל על אפשרויות התשלום. ניתוקי חשמל בהיקפים גדולים אינם פתרון ראוי, ובהתאם הרשות מפרסמת סל הקלות והנחיות המגבילות ניתוקים מחד, תוך שמירה על יכולת לגבות חובות מאידך".

המדיניות החדשה מאריכה את פרק הזמן בו יכול הצרכן לשלם את חובו מבלי להיות חשוף לניתוק. כמו כן מרחיבה המדיניות את מגוון אמצעי התשלום הזמין לצרכנים ומרחיבה את אמצעי קשר המתריעים על חובות חשמל כך שיכללו מסרונים, התראות מפורטות כולל תרגומן ב-3 שפות נוספות באינטרנט (ערבית, רוסית, אמהרית) , הודעות קוליות עם אפשרות למענה אנושי לצורך הסדרת התשלום ועוד.

כן נקבע כי ניתוקי אספקת חשמל לא יחולו בערבי חג ומועד וכן באירועי חירום ופגעי מזג אויר קיצוני.

עוד קובעת רשות החשמל הליך מיוחד לטיפול בצרכנים מוחלשים:

1. איסור ניתוקי אספקת חשמל לצרכנים המשתמשים בביתם במכשירים מצילי חיים ולצרכנים ניצולי שואה המנויים על אוכלוסיית התעריף החברתי.

2. איסור ניתוקי חשמל לאוכלוסיית התעריף החברתי, המסדירה תשלום מקל במסגרת הליכי גביה במת"מ.

3. מנגנון טיפול חדש, קצר בזמן, ושקוף לציבור בבקשות להסדרי חובות של צרכנים, לרבות ריבית מופחתת.

4. אפשרויות מגוונות של אמצעים להסדרת החובות, ביניהם פריסת חובות בחשבון חד חודשי, שוברים במזומן, מונה תשלום מראש ועוד.

עיקרי ההסדרה:

1. האסדרה קובעת הסדרים המתחשבים במצוקות של אוכלוסיות מוחלשות ונזקקות, וזאת באמצעות יישומם של הליכי גביה מדורגים, סבירים ומידתיים. עם יישומה המלא של האסדרה צופה הרשות גידול בהיקף הסדרי החובות שספק שירות חיוני יפעל להגיע אליהם עם צרכני החשמל המתקשים בתשלום.
2. במסגרת האסדרה מובהר כי השימוש בחשמל הינו צורך חיים בסיסי, כשמנגד מתחייב הצורך הציבורי בגבייה אפקטיבית של חשבונות החשמל.
3. מובהר, כי עם יישומה המלא של האסדרה צופה הרשות ירידה משמעותית בכמות ניתוקי אספקת החשמל בקרב הצרכנים הביתיים.

מטרת ההסדרה: להגיע להסדרי תשלום כצעד לצמצום ניתוקי החשמל. להגיע להסדרי תשלום לרווחת הצרכנים ובהם: פריסת חובות, ריביות מופחתות (מעבר מריבית פיגורים של החשכ"ל 8.1% שהיא הגבוהה ביותר הנהוגה כיום, לריבית איחורים, הנהוגה כיום בשוק, 6.1%). אמצעי תשלום מגוונים כגון - כגון שוברים במזומן, חשובות חשמל חד חודשיים, פריסה במת"מ, ועוד.

1. האסדרה מבחינה בין 3 קבוצות צרכנים שונות: סרבני תשלום, אוכלוסיות זכאיות לתשלומי חשמל מופחתים ("הנחות בחשמל") ואוכלוסיות להן נדרשת אספקת חשמל רציפה מטעמים רפואיים (אוכלוסיה הכוללת בתוכה גם את אוכלוסיית ניצולי השואה הזכאיות לתשלום מופחת על פי תקנות משק החשמל).

לגבי אוכלוסיית הזכאים המונה כ-360 אלף צרכנים זכאים, המהווים כ-1 מליון איש ההסדרה מונעת ניתוקם וקובעת כי יותקן להם מונה מת"מ כדי לאפשר להם לכלכל צעדיהם ומנוע צבירת חובות, ולגבי חשבון העבר - מאפשרת ההסדרה פריסת אמצעי תשלום או קיזוז החוב בצורה מדורגת באמצעות מונה המתמ. כאשר להסדר תשלום זה, יקבלו את הריבית הנמוכה ביותר במשק 1.6% בלבד.

**משיקולים הומניטריים קובעת הרשות קטגוריה חדשה המונעת ניתוק לחלוטין: הינה צרכנים המונשמים במכונות הנשמה בבתיהם וניצולי שואה הזכאים לתעריף המופחת.**

1. האסדרה חלה על צרכנים ביתיים ועבור חשבונות צריכה קובעת הארכת מועדים טרם שימוש בכלי גבייה משבועיים כיום לכשלושה חודשים (קרי 2 תקופות חשבון). הארכת המועדים תאפשר לצרכן, המתקשה בתשלום, לגייס מקורות כספיים בתקופת החשבון השני לצורך התשלום של החשבון הראשון, וזאת מבלי להיות נתון לסנקציות הפעלתם של כלי גביה (לרבות ניתוק).
2. האסדרה מגדירה מפורשות את מנגנון השימוש במת"מ לרבות אסדרת אופן תשלום החיבור ואף נקבע שיעור מקסימאלי לקיזוז חובות באמצעות המת"מ מקום בו צרכן **מבקש** להשתמש בכלי זה כאמצעי לתשלום חובות הצריכה שלו.

מהו המת"מ: המת"מ הינו מונה תשלום מראש, המאפשר צריכת חשמל מושכלת וחסכונית בבית הצרכן, באמצעות תשלום מראש. בכך נמנע מהצרכן "בזבוז" חשמל וצבירת חובות מעבר ליכולתו.

המת"מ ישמש באמצעי תשלום בשני אופנים ולשלם ריבית נמוכה (6.1%) - הצרכן מגדיר לחברת החשמל כי עם קבצת הקצבה מביטוח לאומי יוגדר סכום קבוע חודשי, אפשרות שניה הינה לקזז מכל רכישת מת"מ עד 20% מהטעינה לצרכי החזר חוב עבר, בהתאם להסכמה בין הצרכן לחברת החשמל.

ההסדרה נכנסת מיידית לתוקף מלמד מספר סעיפים להם נידרשת הערכות מטעם החברה.

הרשות צופה ירידה משמעותית במספר הניתוקים. ב-2015 ביצעה חברת החשמל כ-57 אלף ניתוקים. בשנתיים האחרונות החלה החברה בשנתיים האחרונות במגמת ירידה ביחס של מספר הניתוקים לחשבונות וזאת בהתאם למדיניות הגביה המתגבשת השואפת לצמצם את כמות הצרכנים המנותקים.

החלטה זו פרי עבודה מעמיקה וארוכה מול כלל הגורמים הרלוונטיים במשק, לרבות יו"ר ועדת הכלכלה, ארגונים חברתיים מובילים, הסיוע המשפטי וחברת החשמל.

לפרטים עיתונאיים נוספים:

נורית פלתר איתן

 ר' אגף אסטרטגיה ודוברות

02-6217108